Priloga 1:

**Kratka navodila za prijavitelje in prijaviteljice**

Če nameravate oddati projektni predlog na enega od razpisov v okviru *Širitve udeležbe in krepitev evropskega raziskovalnega prostora (ERA)*, *II. Stebra*, *EIC Pathfinder programa Obzorje Evropa ali institucionaliziranih partnerstev v okviru II. stebra Obzorja Evropa,* se prijavite v portal [wideraexperts.eu](https://wideraexperts.eu/) in se registrirajte, ter vnesite osnovne informacije o vašem projektnem predlogu (t.j. področje Obzorja Evropa, Call ID, ključne besede o vsebini projektnega predloga, akronim projekta, kratek opis vsebine projektnega predloga). Registrira se lahko tudi zaposleni iz projektne pisarne, ki lahko koordinira izvedbo. Predstavnik ustrezne Nacionalne kontaktne točke (NKT) vas bo kontaktiral glede tehničnih vidikov izvedbe postopka in vas povezal s strokovnjakom ali strokovnjakinjo. Da lahko strokovnjak korektno izvede predhodni pregled, mora do dogovorjenega roka, ki ga boste kasneje določili z ekspertom, dobiti projektni predlog napisan v angleščini in čim bližje končni različici (t.j. obrazec B). To pomeni, da v nasprotnem primeru lahko strokovnjak ali strokovnjakinja tudi odkloni izvedbo.

V letu 2024 lahko vaše predloge za izvedbo predhodnega pregleda (ki ne vključujejo še pripravljenega projektnega predloga, tj. obrazca B) predložite do 31.12 in sicer med 60 in 30 koledarskimi dnevi pred objavljenim rokom oddaje prijave za konkreten javni razpis.

Predlogi za izvedbo predhodnega pregleda, ki ne bodo oddani v skladu s temi navodili, se ne bodo uvrstili v nadaljnjo obravnavo.

**Naloge prijaviteljev in prijaviteljic**

1. Registrirajte se na portalu [wideraexperts.eu](https://wideraexperts.eu/).

2. Pripravite predlog za predhodni pregled projektne prijave in se z NKT dogovorite glede časovne dinamike posredovanja projektnega predloga (obrazec B), konzultacij preko spleta itd.

3. Od strokovnjaka ali strokovnjakinje boste prejeli storitev predhodnega pregleda projektnega predloga (prescreening).

4. Sprejmite pisna priporočilo strokovnjaka.

5. Izpolnite vprašalnik o storitvi, ki NKT omogoča, da oceni ali je bila storitev strokovnjaka ali strokovnjakinje v skladu s pogodbo, dogovorjeno med strokovnjakom ali strokovnjakinjo in NKT, ki nadzoruje tekoči postopek predhodnega pregleda.

6. Ocenite strokovnjaka ali strokovnjakinjo, tako da lahko NKP vidi ali njegov oz. njen profil na portalu ustrezno odraža raven njegovih oz. njenih storitev.

**Registracija v portal wideraexperts.eu in priprava projektnega predloga**

Ob prvem obisku portala [wideraexperts.eu](https://wideraexperts.eu/) se prikaže pozdravni zaslon s številnimi možnostmi izbire. Izberite gumb "Prijavitelj« (Applicant) na desni strani zaslona. S tem se izvede preusmeritev na prvo registracijsko okno, kjer se vnese e-poštni naslov in geslo.

V naslednjih korakih mora prijavitelj ali prijaviteljica vnesti osebne podatke in podatke o organizaciji ter osnovne podatke o predlogu projektne prijave. To so ključni podatki na podlagi katerih mu/ji bo preko portala dodeljena ustrezna NKT iz njegove države. Zelo pomembna je prava izbira ključnih besed pri predlogu prijave, saj bo sistem na podlagi teh naredil omejen seznam primernih strokovnjakov in strokovnjakinj, s katerega bo potem NKT izbrala najbolj primernega strokovnjaka ali strokovnjakinjo in ga/jo povabila k sodelovanju. Strokovnjak ali strokovnjakinja bo imel\_a dostop do vsebine prijave šele po podpisu pogodbe z NKT-jevo organizacijo, ki bo vsebovala tudi klavzulo o zaupnosti. Nato bo kontaktiral\_a prijavitelja ali prijaviteljico in z njim/njo dogovoril podrobnosti o izvedbi predhodnega pregleda projektne prijave.

Ko bo strokovnjak ali strokovnjakinja zaključil\_a svoje delo, bo v portal naložil\_a pisno priporočilo za izboljšanje kakovosti projektne prijave in poročilo o svojem opravljenem delu. Na tej stopnji se bo v portalu status spremenil v »Verification needed« (Potrebno preverjanje). NKT mora oboje (poročilo in priporočilo) po posvetovanju s prijaviteljem ali prijaviteljico odobriti ali zavrniti. Če je dokument zavrnjen, mora strokovnjak ali strokovnjakinja v posvetovanju s prijaviteljem ali prijaviteljico popraviti priporočilo in dopolniti poročilo (po potrebi je treba za storitev predhodnega preverjanja porabiti dodaten čas), ki ju NKT nato potrdi. V portalu se bo nato prikazal status kot "Completed" (Zaključeno).

**Zaključek storitve**

Ko prijavitelj ali prijaviteljica dobi sporočilo, da je pregled projektnega predloga zaključen, lahko iz portala prenese pdf dokument s priporočili. Prav tako lahko oceni strokovnjaka ali strokovnjakinjo ter izpolni kratek evalvacijski vprašalnik o izvedeni storitvi. Na podlagi teh ocen bo NKT lahko določala nadaljnje sodelovanje s tem strokovnjakom ali strokovnjakinjo.